
Usvajanje 21. prosinca 1990. 


Grb Republike Hrvatske povijesni je hrvatski grb, koji se nalazi na hrvatskoj zastavi. Ima 
oblik štita te je dvostruko podijeljen vodoravno i okomito u dvadeset pet crvenih i bijelih 
(srebrnih) polja, tako da je prvo polje u gornjem lijevom kutu štita crvene boje. Iznad 
glavnog štita nalazi se kruna s pet manjih štitova, koja se u blagom luku spaja s lijevim i 
desnim gornjim dijelom štita. 


U krunu je smješteno pet manjih štitova s povijesnim hrvatskim grbovima, poredanim od 
lijeve na desnu stranu štita ovim redom: grb Središnje Hrvatske (najstariji poznati grb 


na glavnom štitu i visine manjih štitova u kruni je 1 : 2,5, a omjer širine polja na glavnom 
štitu i širine manjih štitova u kruni 1 : 1. 

Grb je u službenoj uporabi od donošenja Zakona o grbu, zastavi i himni Republike 
Hrvatske, te zastavi i lenti Predsjednika Republike Hrvatske, 21. prosinca 1990. (NN 
55/90). 


»Šahirani grb“ 


4 


Sahirani grb pojavljuje se od kraja 15. stoljeća, isprva kao pretenzijski grb 
Habsburgovaca, a potom i kao zemaljski grb Kraljevine Hrvatske, u okviru javne heraldike 
dinastije Jagelovića.!!! Diplomatsku potvrdu dobio je 1. siječnja 1527. godine u povelji o 
izboru nadvojvode Ferdinanda I. za hrvatskoga kralja. Tom prilikom, otisnut je na pečatu s 
8 x 8 srebrno-crvenih kvadrata s natpisom Sigillum Regni (,Pečat Kraljevstva“). Koristio 
se povremeno sve do posljednjeg samostalnoga zasjedanja Hrvatsko-dalmatinskog 
sabora, koji je održan 1557. godine u Steničnjaku, da bi se kasnije koristio kao 
»neslužbeni“ grb uz službeni grb Slavonije. Najstariji do sada poznati šahirani grb 
prikazan je na freski s motivom heraldičkog ,Davidova tornja“, koja se nalazi u 
dominikanskom samostanu u tirolskom gradu Bozenu, a datira se između 1490. i 1494. 
godine. Iz 1495. godine datira šahirani grb oslikan na svodu kuće gradskog suca Waltera 
Zellera u Innsbrucku, da bi se takav grb pojavio oko 1498. godine u insbruškom 
grbovniku Jčrga Rugena, koji je bio u službi cara Maksimilijana 1. Šahirane grbove 
nalazimo i kao dio dva najveća Maksimilijanova grafičko-propagandna projekta, 
Trijumfalnoj povorci i Trijumfalnome luku (između 1507. i 1518.). Također, šahirani 
hrvatski grb u rasporedu kvadrata 5x6 s početnim srebrnim poljem, nalazi se među 
trideset i šest grbova habsburških zemalja, uz znamenja Bosne i Dalmacije, na 
mramornom epitafu cara Maksimilijana |.lž! 


U tom razdoblju su Osmanlije i Mlečani zauzeli značajan dio teritorija srednjovjekovnog 
Hrvatsko-dalmatinskog kraljevstva, zbog čega su Habsburgovci, kao pretendenti na 
hrvatsku krunu, najvjerojatnije oko 1493./1494. godine, razvili novi zemaljski grb Hrvatske 
kao posebnog političkog entiteta, odvojenog od Dalmacije. Naposljetku su pretenzijski 
šahirani grb Habsburgovaca prihvatili i hrvatski velikaši te ga iskoristili na spomenutoj 
Cetingradskoj ispravi o izboru novog kralja iz 1527. godine. Simbolika hrvatskog 
šahiranog grba može se objasniti u kontekstu značaja koje je tadašnje Hrvatsko- 
dalmatinsko kraljevstvo imalo kao zadnja linija obrane habsburških nasljednih zemalja 
pred nadiranjem osmanskih osvajača. Već neposredno nakon Krbavske bitke 1493. 
godine neki krugovi hrvatskog plemstva predstavljali su Hrvatsku Habsburgovcima, 
odnosno Maksimilijanu, simbolom posljednjeg bastiona, odnosno predziđa kršćanstva pa 
je sukladno takvoj ulozi Hrvatske, car Maksimilijan I., kao znamenje te kraljevine, počeo 
koristiti stilizirani prikaz bedema, koji je heraldičkom redukcijom dobio izgled šahiranog 
polja s naizmjeničnim srebrnim i crvenim kvadratima, odnosno u tradicionalnim bojama 
Habsburgovaca kao austrijskih nadvojvoda, čime je nastao pretenzijski grb Kraljevine 
Hrvatske.l! 


U historiografiji nedavno izneseni zaključak Mate Božića i Stjepana Ćosića o simbolici 
koja stoji iza hrvatskog grba sa šahiranim poljima (od zida - Antemurale Christianitatis do 
šahiranih polja) prihvaćaju kako neki hrvatski historiografi i heraldičari (Nikša Stančići, 

Dubravka Peić Čaldarovićil, Luka Špoljarići£!) tako i inozemni (Amer Sulejmanagić)!lZi, 
iako se ističe kako zaključivanje te dvojice autora “nema izravnu potvrdu u izvorima već je 
zasnovano na analogiji s heraldičkim postupcima (slučajevima preoblikovanja gradskih, 
obiteljskih i dr. grbova na europskom prostoru) i njihovu povezivanju s ideološkom 
predodžbom o Hrvatskoj kao antemurale christianitatis. Zbog toga će vjerojatno u 
historiografiji i javnosti izazvati nove kontroverze." - kako smatra N. Stančićišl. Povjesničar 
Tomislav Galović, u svojem prikazu i pozitivnoj recenziji monografije dvojice autoral=l (u 
kojoj su navedene teze upotpunjene) ,Hrvatski grbovi. Geneza — simbolika — povijest“ 
(objavljene početkom 2021.)!1U, ističe kako se navedeni Stančićev zaključak nije obistinio 
te ujedno izražava očekivanje kako će dio tvrdnji članka 7. aktualnog ,Zakona o grbu, 
zastavi i himni Republike Hrvatske“ (slijedom najnovijih historiografskih zaključaka 
iznesenih u spomenutoj monografiji) biti izmijenjen.!Tll 


Grbovi u kruni 


Najstariji poznati grb Hrvatske sadrži u štitu na plavom polju žutu (zlatnu) šesterokraku 
zvijezdu (zvijezdu Danicu s bijelim (srebrnim) mladim mjesecom (tzv. "Leljiva")). 


Grb Dubrovačke Republike sadrži u štitu na modrom polju dvije crvene grede. 


Dalmatinski grb sadrži u štitu na plavom polju tri žute (zlatne) okrunjene leopardove 
glave.!1žl U jednom razdoblju hrvatske povijesti i ovaj je grb rabljen kao hrvatski grb. 


Istarski grb sadrži u štitu na modrom polju žutu (zlatnu) kozu okrenutu u lijevo s crvenim 
papcima i rogovima. 


Slavonski grb sadrži u štitu na plavom polju dvije poprečne bijele (srebrne) grede, u 
nekim knjigama to se spominje kao dvije rijeke koje ograđuju Slavoniju, Drava i Sava, a 
između greda je crveno polje po kojem lagano hoda kuna na lijevo. U gornjem plavom 
polju je žuta (zlatna) šesterokraka Zvijezda. Grb je obrubljen crvenom crtom. 


* Tzv. »najstariji hrvatski grb« 


. Grb Dubrovačke Republike 
.* Grb Dalmacije 

. Grb Istre 

* Grb Slavonije 

Uporaba 


Istim je zakonom iz 1990. godine utvrđena i uporaba grba. 


Grb Republike Hrvatske rabi se: 


u sastavu pečata i žigova državnih organa i drugih javnih tijela prema republičkim 
propisima o pečatima i žigovima s grbom Republike Hrvatske; 

u službenim natpisima organa društveno-političkih zajednica istaknutim na 
zgradama u kojima su smješteni u Republici Hrvatskoj, u uredima Vlade Republike 
Hrvatske u inozemstvu; 

na zgradama u kojima su smješteni državni organi druga javna tijela u Republici 
Hrvatskoj, te u svečanim prostorijama tih zgrada; 

na službenim aktima i sličnim aktima kojima se služe zastupnici i članovi 
Predsjedništva Republike Hrvatske, predsjednik Sabora Republike Hrvatske, 
predsjednik Vlade Republike Hrvatske i drugi ovlašteni predstavnici Predsjedništva 
Republike Hrvatske, Sabora i Vlade Republike Hrvatske, te u ministarstvima i 
drugim republičkim državnim organima uz uvjete i na način koji su utvrđeni njihovim 
aktima; 

na diplomama i svjedodžbama o završenom školovanju; 

u drugim prilikama utvrđenim zakonom. 


Terminologija je iz 1990. godine, prije promjene Ustava (zakon je usvojen dan prije 
Ustava), kad je još postojalo Predsjedništvo Republike Hrvatske, te se govorilo 
društveno-političkim zajednicama i o Saboru Republike Hrvatske, a ne o Hrvatskom 

saboru. 


Člankom 9. istoga zakona propisuje se i način izrade svih grbova: "Izvornik grba 
Republike Hrvatske čuva se u Saboru Republike Hrvatske i prema njemu se oblikuju 
grbovi." 


Povijest grba 


Hrvatski povijesni grbovi 


o 


Prema srednjovjekovnim kovanicama koje su bile u uporabi na području 
Hrvatske, čini se da je bar od 12. stoljeća (1196.) hrvatski amblem bila šestokraka 
zvijezda danica iznad polumjeseca. Ove je kovanice dao kovati hrvatski herceg 
Andrija, koji će potom postati hrvatsko-ugarski kralj. Kovane su po uzoru na na 
koruške frizatike, pa kao i oni na naličju imaju pročelje crkve s dva tornja, no 
licem se razlikuju te imaju polumjesec s rogovima prema gore i nad njim 
šestokraku zvijezdu. Oko tog simbola napisano je ANDREAS D(ux) CR(oatiae). 
Zbog sličnosti s koruškim kovanicama, ove se obično nazivaju hrvatskim 
frizaticima. Na kasnijim frizaticima pojavljuje se patrijarhalni križ Arpadovića a nad 
njim s jedne strane zvijezda, a s druge strane polumjesec i zvijezda. Anžuvinci će 
nakon 1300. godine na revers umjesto zvijezde i polumjeseca sa zvijezdom staviti 
sa svake strane križa po jednu pticu. Otada polumjesec sa zvijezdom s reversa 
prelazi na avers, što pokazuje njegovu ključnu ulogu u simboličnoj poruci koju 
novac nosi. Kao zemaljski simbol on nije smio biti izostavljen s novca. Ovi 
elementi grba nalaze se uključeni u brojne hrvatske plemićke i gradske grbove 
(npr. grb Gradeca i Zagreba barem od 14. st., grb Varaždina barem od 15. st.), a 
kao boje ustalit će se srebrni polumjesec i zlatna zvijezda na crvenom štitu. U 
vrijeme Hrvatskog narodnog_preporoda, u 19. stoljeću taj amblem postaje osnova 
tkz. grba ,llirije“. Tako će biti uključeni i u grb na inauguralnoj Jelačićevoj zastavi 
iz 1848. godine. Od 16. stoljeća ovaj se grb koristi i kao grb imaginarne Ilirije koja 
bi obuhvaćala veći dio Balkanskoga poluotoka. Od 19. stoljeća simbol zvijezde i 
polumjeseca naziva se Leljiva, kao što je to slučaj s istovrsnim simbolima poljske 
heraldike gdje se zvijezda i polumjesec nalaze uvijek na plavom štitu. 

Na području Slavonije u 13. stoljeću na kovanicama se bar od 1235. godine 
pojavljuje grb s kunom između dvije zvijezde. Riječ je o kovanicama koje se 
nazivaju slavonski banovci (niže nominale slavonskih banovaca umjesto kune 
imaju i dalje zvijezdu i polumjesec). Uporabu grba s kunom između dvije grede i 
sa zvijezdom u gornjem polju potvrdit će Kraljevini Slavoniji dana 8. prosinca 
1496. godine kralj Vladislav II. Jagelović. Ishodište za lik životinje u grbu bio je lik 
lava u hodu, predstavljao dinastički simbol mlađih kraljeva i hrvatskih hercega iz 
vladarske obitelji Arpadovića, koji je kasnije preobražen u lik kune, zbog 
povlačenja paralele između šesterokrake Marsove zvijezde koja se nalazi na grbu 
i latinske riječi za kunu, martes. Iz te latinske riječi nastao je i izraz marturina, 
odnosno kunovina, koja se plaćala kao porez na području između Drave i Save. 
Kroz povijest mijenjali su se položaj i boja zvijezde (crvena, zlatna ili srebrna), te 
boja polja između dviju greda (isprva zelena, a potom crvena). Ponekad ovaj grb 
označava cijelu Hrvatsku, posebice do 1741. godine. Početkom 19. stoljeća 
ustalila se crvena boja polja na kojem se nalazi kuna. U nekim povijesnim 
razdobljima slavonski grb sastojao se od tri crvena hrta u trku na bijelom polju 


(nekad i bijeli hrtovi na zelenom polju), a osobito se to odnosi na 16. i 17. stoljeće. 


Takav se grb nalazio na oltaru sv. Ladislava iz 17. st. u zagrebačkoj katedrali (uz 
grbove Hrvatske i Dalmacije), kao ilustracija u djelu De Regno Dalmatiae et 
Croatiae Ivana Lučića s kraja 17. stoljeća, kao jedan od grbova u Fojničkom 
grbovniku iz 17. st., ali i na povelji bratovštine Sv. Jeronima u Rimu iz 1585. 


Jedna od najstarijih slika grba kraljevine Hrvatske iz 1495. godine nalazi se u 
austrijskom gradu Innsbrucku i nalazi na pročelju svoda kuće gradskog suca u 
Herzog-Friedrichstrasse 35. Pretpostavlja se da je nastanak hrvatskoga grba 
potaknuo car Maksimilijan l., iz čijeg razdoblja i potječe spomenuti grb u 
Innsbrucku, ali i neki drugi grbovi, sačuvani u današnjoj Njemačkoj i Austriji. 
Pretpostavlja se da brojnost sačuvanih hrvatskih šahiranih grbova iz vremena 
toga habsburgškog vladara treba zahvaliti činjenici da je mirom u Požunu od 7. 
studenoga 1491. njemu i njegovoj kući zajamčeno nasljedstvo ugarsko- 
hrvatskoga prijestolja u slučaju da tada vladajuća kuća Jagelovića ne bi imala 
zakonitih muških potomaka, ali i odredbi da je Maksimilijan mogao zadržati titulu 
ugarskog (i hrvatskog) kralja. Zbog toga ne bi bilo neobično da je upravo on 
potaknuo nastanak hrvatskoga šahiranog grba, ako taj nije postojao prije. 
Habsburgovci su ipak postali ugarsko-hrvatski kraljevi tek nekoliko desetljeća 
kasnije, pa je vjerojatnije da su za početak korištenja toga grba ipak zaslužni 
tadašnji vladari Jagelovići. 


6/19 


Na grbu hrvatsko-ugarskog kralja Matije Korvina (1458. — 1490.) Hrvatsku 
predstavlja grb s tri zlatne okrunjene lavlje glave (heraldički su to leopardove 
glave) na plavom polju (azure), koji će se kasnije odnositi isključivo na Dalmaciju. 
Grb se nalazi u vanjskom krugu Korvinova grba, među grbovima zemalja 
povezanih s ugarskom krunom. Grb Dalmacije s tri zlatne okrunjene leopardove 
glave koristi se barem od 14. stoljeća, a potvrdio ga je kralj Žigmund 
Luksemburški (vladao od 1387. do 1437.), izmijenivši boju štita iz plave u crvenu 
te mijenjajući položaj tri okrunjene lavlje glave iz položaja en face u heraldički 
lijevu stranu, kako bi ga povezao s grbom svoje obitelji, Luksemburgovaca. 
Međutim, polazna točka za nastanak tog grba bilo je predheraldičkiu lik lava u 
hodu, kojeg su kao svoje znamenjem počeli upotrebljavati prijestolonasljednici i 
hrvatski hercezi iz dinastije Arpadovića, iz čega se razvio prvotni zemaljski grb 
Hrvatske, a kasnije grb Dalmacije.l5! Kao što se vidi već na grbu Matije Korvina, 
ubrzo su lavlje glave pretvorene u glave heraldičkih leoparda (okrenuti en face), a 
štit je postao plav. Do 1525. godine često je njime predstavljana cijela Hrvatska. 


Takav grb Dalmacije ući će i u kasnije grbove hrvatsko-ugarskih vladara, kao i 
vladara Habsburške Monarhije, te se nalazi na brojnim prikazima habsburških 
vladara već od početka 16. stoljeća, kao i u Fojničkom grbovniku. Usto, nalazi se i 
na brojnim pročeljima zgrada i freskama unutrašnjosti palača i crkava širom 
nekadašnje Habsburške Monarhije. Uz njega bit će i grbovi Hrvatske i Slavonije. 
Od 16. st. započinje i jasnije razlikovanje uporabe ova tri grba za točno određene 
tri zemlje: Hrvatsku, Slavoniju i Dalmaciju. Istovrsni grb rabit će i drugi vladari koji 
će polagati neko pravo na Dalmaciju, a osobito će se nalaziti u prikazima 
mletačkih posjeda, no u toj inačici glave leoparda neće biti okrunjene a štit će biti 
vraćen izvornoj crvenoj boji. 


Uzorak bijelih (argent) i crvenih (gules) kvadrata (4x4) kao grb Hrvatske prvi se 
put službeno pojavljuje 1508. godine na portretu Fridrika III. Habsburškog, koji je 
naslikao Hans Burgkmair. Pretpostavlja se ipak da je bio u uporabi još od 11. 
stoljeća. 1512. godine bila je izdana spomenica Maksimilijana I. sa slikom 
njegovog groba. Rubom groba prikazano je osam grbova zemalja, a među njima i 
hrvatski grb s 5 x 5 polja. Hans Burgkmair portretirao je 1525. kralja Vladislava II. 
Na slici je i hrvatski grb (7 x 4). Prikazan i na spomen-medalji što ju je Vladislav II. 
izdao 1525. godine. Na dokumentu kojim Sabor Hrvatske i Dalmacije, 1. siječnja 
1527. godine, potvrđuje izbor Ferdinanda Habsburškog za hrvatskog kralja (tzv. 
Cetinski sabor) nalazi se šahovsko polje s 8x8 polja unutar kružnog pečata uz 
čije rubove polukružno piše Regni Sigillum (lat. ,Pečat Kraljevstva“). Heraldički 
gledajući (zdesna), prvo je polje bijelo. To je jedan od sedam pečata što su ih na 
taj dokument stavili Ferdinandovi izaslanici i poglavari hrvatskih plemićkih obitelji. 
Takav će grb biti u osnovi kasnijih hrvatskih grbova unutar Habsburške Monarhije. 

Eojnički grbovnik, nastao vjerojatno u 17. stoljeću kao kopija izgubljene zbirke 
grbova nastale oko 1590. godine za admirala Petra Grgurića Ohmučevića, donosi 
u sklopu složenoga grba zemalja koje su se pripisivale Dušanovom carstvu i 
prikaz slavonskog grba u obliku tri crvena hrta na srebrnom polju, dalmatinski grb 
s tri okrunjene leopardske glave na plavom polju i hrvatski grb s 5x4 crvena i 
srebrna šahovska polja u donjoj polovici štita. U istom grbovniku nalaze se i 
zasebni prikazi grbova ovih zemalja. U prikazima grbova habsburških zemalja, 
kako u raznim grbovnicima, tako i u drugim vrstama prikaza (pročelja zgrada, 
freske u crkvama i palačama širom monarhije) ovaj grb od 16. stoljeća 
nedvosmisleno predstavlja Hrvatsku, a uz njega su i grbovi Dalmacije i Slavonije 
u kombinaciji s ostalim grbovima Habsburške Monarhije. Postoje zapisi iz 16. i 
17. stoljeća o krunidbama hrvatsko-ugarskih kraljeva u Požunu (današnja 
Bratislava), prilikom kojih su hrvatski plemići nosili zastave kraljevstava Hrvatske, 
Slavonije i Dalmacije. Na tiskanom prikazu krunidbe Leopolda I. od 26. lipnja 
1655. godine vidljive su krunidbene zastave Hrvatske i Dalmacije s 
odgovarajućim grbovima. Sačuvana je takva krunidbena zastave Hrvatske 
izrađena 1830. koja je rabljena pri krunidbi Ferdinanda I., te krunidbena zastava 
Slavonije izrađena 1867. za krunidbu Franje Josipa. 


Do početka 19. stoljeća ustalila se uporaba triju grbova u odnosu na tri hrvatska 
kraljevstva. Tako je Hrvatsku predstavljao grb sa srebrno-crvenim šahovskim 
poljem, različita broja i redoslijeda. Dalmaciju je predstavljao grb s tri zlatne 
okrunjene leopardske (lavlje) glave na plavom polju, a Slavoniju grb s plavim 
štitom i kunom u trku na crvenom polju između dvije srebrne grede sa zlatnom 
šestokrakom zvijezdom u gornjem polju. Kuna je nekad prirodne boje (smeđa), a 
nekad crna. Koliko je poznato, prvi je put Matija Habsburški na svom taliru iz 
1616. objedinio tri hrvatska grba (slavonski, dalmatinski i hrvatski), a ta tri grba, 
zajedno s najstarijim poznatim hrvatskim grbom sa zlatnom šestokrakom 
zvijezdom danicom iznad srebrnog polumjeseca na crvenom štitu, rabio je ban 
Josip Jelačić (1848. — 1859.) na svojoj zastavi kad je pod svojom vlasti ujedinio 
Hrvatsku, Slavoniju i Dalmaciju (ta se inauguralna Jelačićeva zastava iz 1848. 
čuva u Hrvatskom povijesnom muzeju u Zagrebu). Istovremeno, pojavljuju se ova 
tri grba spojena u jednom štitu. Takav grb Hrvatske, Slavonije i Dalmacije, 
okrunjen krunom, u raznim je oblicima bio u neslužbenoj uporabi od 1848. 
godine. 

Nakon Hrvatsko-ugarske nagodbe iz 1868. godine u službenoj uporabi u 
Kraljevini Hrvatskoj i Slavoniji, koja se još nazivala i Trojedno kraljevstvo 
Hrvatske, Slavonije i Dalmacije, bio je grb sastavljen od grbova ovih kraljevstava 
okrunjen Krunom sv. Stjepana. Premda Dalmacija tada nije bila pod jursdikcijom 
hrvatskoga bana, ovim se grbom simbolično izricala želja za jedinstvom 
hrvatskog nacionalnog teritorija. Odlukom od 19. lipnja 1876. godine grb je 
detaljnije opisan, a prema njoj na štitu treba lijevo stajati grb Hrvatske, desno 
Dalmacije, te dolje Slavonije. Naredbom od 16. studenog iste godine propisano je 
da nad štitom ima biti Kruna sv. Stjepana. Naredba od 20. prosinca 1899. jasnije 
utvrđuje redoslijed hrvatskog i dalmatinskog, određujući da se riječi ,lijevo“ i 
,desno“ u naredbi iz 1876. godine valja shvatiti heraldički, tako da s položaja 
onoga koji gleda grb, hrvatski grb stoji desno, a dalmatinski lijevo. 21. studenog 
1914. godine ban Trojednoga kraljevstva Ivan Skerlecz ponovno donosi odluku 
kojom potvrđuje da se službeno u tome kraljevstvu može koristiti isključivo grb s 
Krunom sv. Stjepana, što dokazuje da ova kruna zbog nastojanja ugarskih vlasti 
oko mađarizacije nije bila sasvim prihvaćena, pa je rabljena inačica s drugačijim 
krunama, a ponekad i bez kruna, kao što je slučaj na krovu crkve sv. Marka na 
Gornjem gradu u Zagrebu ili pročelju Kemijskog zavoda (Lučbenog zavoda) 
Sveučilišta u Zagrebu (danas Knjižnica HAZU-a na Strossmayerovom trgu). Tek 
za banovanja Dragutina Khuen-Hedervaryja počinje se više pozornosti obraćati 
na ispravnost zemaljskog grba, odnosno postavljanje Krune svetog Stjepana na 
njega. Nakon raspada Austro-Ugarske Kruna svetog Stjepana uklonjena je s 
većine Zemaljskih grbova na javnim zgradama, iako postoje primjeri u Zagrebu 
(zgrada nekadašnjeg Kotarskog suda na uglu Amruševe i Petrinjske ulice, zgrada 
Medicinskog fakulteta na Šalati, itd.) gdje je kruna ostala očuvana. Najčešće je 
riječ o slabo vidljivim mjestima.!12l 


Rakovička buna iz 1871. godine rabila je na svojoj zastavi isti grb, ali je na njemu 
u sredini bio položen crveni štit sa srebrnim polumjesecom i zlatnom šestokrakom 
zvijezdom (slično grbu Narodne garde iz 1848.). 


Istovremeno tri hrvatska grba (Hrvatske, Dalmacije i Slavonije) nalaze se i u 
zajedničkom grbu Zemalja Krune sv. Stjepana koji je bio u uporabi od 1868. do 
1918. Na tom grbu koji u središtu ima grb Mađarske mogu se vidjeti (u smjeru 
obratnom od kazaljke na satu, počevši zdesna) grbovi Hrvatske, Dalmacije, 
Slavonije, Bosne i Hercegovine (pridodan 1915.), Riječki grb (pridodan 1890.) i 
grb Transilvanije. Dalmatinski se grb (kao i grb Bosne i Hercegovine) nalazio i na 
grbu austrijskog dijela Monarhije. 

Nakon što je Hrvatski sabor razriješio 29. listopada 1918. godine sve državno- 


Ugarskom i Carevinom Austrijom i proglasio nezavisnost Dalmacije, Hrvatske i 
Slavonije s Rijekom prema Ugarskoj i Austriji, te su Dalmacija, Hrvatska i 
Slavonija s Rijekom postale dijelom Države Slovenaca, Hrvata i Srba, trostruki 
grb, ali bez krune i sa zvijezdom u donjem plavom polju slavonskoga grba, a ne u 
gornjem, pojavljuje se na poštanskim markama. To međutim nije bio službeni grb, 
već umjetnički izražaj Rudolfa Valića koji je zajedno s Rudolfom Sabljakom 
oblikovao marku. U Kraljevini Srba, Hrvata i Slovenaca polazeći od načela da 
državu predstavlja narod tri bratska plemena: Srbi, Hrvati i Slovenci, vlada je 
prihvatila načelo ravnopravnosti u tom pogledu i u državni grb utkala izgled 
grbova sva tri plemena ; grb s crveno-srebrnim šahovskim poljem predstavlja 
Hrvate na zajedničkom grbu koji na štitu još sadrži i srpski i slovenski grb na 
bijelom dvoglavom orlu. 


Nakon potpisivanja Sporazuma Cvetković-Maček, od proljeća 1940.,U5] u 
Banovini Hrvatskoj u službenoj je uporabi bio povijesni hrvatski grb (samo crveno- 
srebrno šahovsko polje) s krunom, te veliki grb s povijesnim hrvatskim grbom na 
bijelom dvoglavom orlu okrunjenom krunom, a u neslužbenoj uporabi bio je i 
povijesni grb bez krune. To je opisano i prikazano na slikama u prilogu okružnice 
banske kancelarije od 10. rujna 1940. godine. Okružnica određuje primarnu 
uporabu velikog grba na većim natpisnim pločama, a malog grba primarno u 
sastavu administrativinh pečata. Ipak, takvo je stanje bilo kratka vijeka. No, 
također su postojali i neki drugi prijedlozi. Tako je prijedlog V. A. Duišina s 
početka 1940. u slučaju grba Banovine Hrvatske za opću uporabu bio 
raščetvoreni štit na kojem bi uz središnji štitić sa šahiranim poljima (,grb Hrvata“) 
bili redom postavljeni grbovi: Dalmacije, Slavonije, Dubrovnika i Bosne.!18l 


Nakon proglašenja Nezavisne Države Hrvatske 1941., Zakonom o državnom 
grbu, državnoj zastavi, Poglavnikovoj zastavi, državnom pečatu, pečatima 
državnih i samoupravnih ureda od 28. travnja 1941. godine, grb koji ulazi u 
službenu uporabu opisan je na sljedeći način: ,Grb Nezavisne Države Hrvatske je 
štit s 25 četvorinskih polja bijelih (srebrnih) i crvenih (boje krvi), poredanih 
naizmjence u pet redova tako da je početno polje bijelo (srebrno). Nad grbom je 
znak u obliku zvjezdolike troplete vitice iste crvene boje koja uokviruje bijelo polje 
u kojemu je veliko slovo U tamno modre boje.“ Ova tropleta vitica znak je 
ustaškog_pokreta. Postojale su dvije inačice štitova koje su se podjednakom 
učestalošću pojavljivale u uporabi. Jedna je bila polukružna, a druga sa zašiljenim 
donjim dijelom. Bilo je i više inačica vitica. Grb je bio u uporabi u NDH do 8. 
svibnja 1945. godine. 

znak (heraldički nije grb jer se svi dijelovi ne nalaze unutar štita) s crvenom 
petokrakom zvijezdom u središtu obrubljenom vijencem koji je zdesna imao granu 
masline, a slijeva klas žita. Ovakav je znak bio u uporabi do 18. siječnja 1947.117] 
Od tada, u NR Hrvatskoj (državni grb) i u SR Hrvatskoj (republički grb), sve do 
1990., u službenoj je uporabi bio povijesni hrvatski grb s prvim crvenim poljem, 
uronjen u valovito more (plavo i srebrno), i s izlazećim zlatnim suncem iza štita. 
Grb je bio okružen vijencem od žitna klasja sa srebrnim nakovnjem u dnu i zlatom 


m... va 


označava novo jutro koje dolazi s komunizmom. Iz iste je ikonografije i crvena 
petokraka. Ustav SR Hrvatske od 22. veljače 1974. godine ovako opisuje taj grb: 
»Grb Socijalističke Republike Hrvatske je polje okruženo s dva snopa žitnog 
klasja zlatne boje. U dnu polja je željezni nakovanj nad kojim se blago talasa 
morska pučina. Iz morske pučine uzdiže se historijski hrvatski grb iznad kojega 
izlazi sunce. Snopovi žitnog klasja dolje se sastavljaju i isprepliću, a u svom 
sastavu opleću postolje nakovnja. Između vrhova klasja je zlatom obrubljena 
crvena petokraka zvijezda kojoj su donji kraci usmjereni u polje grba.“ 


Dana 25. srpnja 1990. godine Hrvatski sabor donosi Amandman LXVI na Ustav 
Socijalističke Republike Hrvatske u kojem se kaže: ,Grb Republike Hrvatske je 
povijesni hrvatski grb, osnovica kojeg se sastoji od 25 crvenih i bijelih polja.“ 
Ovakav osnovni povijesni grb bio je u uporabi do donošenja Zakona o grbu, 
zastavi i himni Republike Hrvatske, te zastavi i lenti Predsjednika Republike 
Hrvatske, 21. prosinca 1990. (NN 55/90). Nije bilo nikakvih preciznijih odredbi o 
obliku štita, niti službenog likovno oblikovana predloška, a amandmanom je 
određeno da se točan izgled grba ima utvrditi zakonom. Zbog toga se kroz 
sljedećih nekoliko mjeseci i u službenoj uporabi moglo vidjeti više inačica grba, s 
različitim oblicima štita i različitim početnim poljem. 


e 


Grb Republike Hrvatske prema Prijedlogu Zakona o grbu, zastavi i himni 
Republike Hrvatske, te zastavi i lenti Predsjednika Republike Hrvatske, kojeg je 
Vlada Republike Hrvatske uputila u saborsku zakonodavnu proceduru 18. 
prosinca 1990. godine. Zakon je donesen 21. prosinca 1990. godine. Dizajn je 
načinio Miroslav Šutej, a prihvatila ga je komisija kojoj je bio na čelu Nikša 
Stančić, predstojnik katedre za hrvatsku povijest Filozofskog fakulteta Sveučilišta 
u Zagrebu. Ovo rješenje izazvalo je više primjedbi heraldičara koje se odnose na 
uporabu grbova u kruni, različite nijanse plave boje u grbovima, nejasno podrijetlo 
plave boje u grbu s polumjesecom i zvijezdom, jednaka čast pridana grbovima 
nekadašnjih kraljevstava i onih područja koja to nisu bila, te obrub oko čitavoga 
grba. Ove primjedbe nikada nisu uzete u ozbiljnije razmatranje no potakle su 
jasnije propise o heraldičkim rješenjima za znakovlje županija, gradova i općina. 


g 


Dubrovnik, Istra i Rijeka 

Dubrovački grb koji danas predstavlja dio grba Republike Hrvatske, izvorno je bio 
2 mađarski grb, ili točnije grb Arpadovića crvenih i srebrnih crta. Potječe iz 11. 
stoljeća, a Dubrovačkoj Republici dodijelio ga je u 14. stoljeću hrvatsko-ugarski 
kralj Ludovik I. Anžuvinac. Isti je grb bio u uporabi i u Habsburškoj Monarhiji u 
kojoj je Dubrovnik, nakon napoleonskih osvajanja, imao položaj kneževstva, dok 
nije priključen Kraljevini Dalmaciji (1867.). Iznad grba obično se nalazila i kruna. 


Izvorni dubrovački grb sastoji se od bijelih (srebrnih) greda (obično četiri) na 
crvenom štitu. U različitim povijesnim razdobljima bijele su grede ponekad bile i 
plave boje, baš kao što je to slučaj i na današnjem hrvatskom grbu na kojem je 
bijela boja zamijenjena plavom, a smanjen je i broj greda, što se opravdava 
estetskim zahtjevima. Tako sada ovaj grb sadrži zapravo dvije crvene grede na 
plavom polju. 


Grb Istre sa zlatnom kozom crvenih papaka i rogova u plavom štitu na zelenom 
Š trobrijegu bio je u uporabi za Istru u Habsburškoj Monarhiji kojoj je pripala 1797. 

“ Unjoj je Istra imala položaj marke (Markgrafschaft), dok 1813. godine nije postala 
dijelom Austrijskog primorja te je s Goriškom, Gradiščem i Trstom imala 
zajednički združeni grb. Grb s kozom ili jarcem već je ranije za Istru koristila 
Mletačka Republika. Kao suvremeni grb Istarske županije usvojeno je umjetničko 
rješenje prema knjizi austrijskoga heraldičara K. Linda ,Stadte-VVappen von 
Osterreich-Ungarn“ (Beč, 1885.): u plavom zlatni jarac s crvenim rogovima i 
papcima. 


Povijesni grb grada Rijeke (ujedno i grb riječkog Corpus Separatuma i Slobodne 
idi Države Rijeka) temelji se na grbu koji je dodijelio hrvatski kralj i austrijski car 
Leopold I. 6. lipnja 1659. godine. U crvenom ovalnom štitu desnom nogom stojeći 
na stijeni dvoglavi crni orao uzdignutih krila obiju glava gledajući u lijevo sa 
zlatnim kljunovima i nogama i crvenim jezicima, lijevom nogom drži vrč prirodne 
boje iz kojeg se obilno izlijeva voda koja se razlijeva oko stijene. Iznad orla je 
austrijska carska i hrvatska kraljevska kruna s dvjema plavim vrpcama koje vise 
vodoravno iz nje. Ispod štita je vrpca s natpisom "INDEFICIENTER" 
(nepresušan). 


Legende i vjerovanja o grbu 


Kasna legenda, vjerojatno iz 19. stoljeća, govori o tome kako je hrvatski kralj Držislav 
(spominje se i ime kralj Suronja), zarobljen od Mlečana, igrao šahovski meč u kojem mu 
je protivnik bio dužd Petar II. Orseolo. Dobio je sve tri partije i time zadobio slobodu, a po 
nekim verzijama i vlast nad dalmatinskim gradovima. Nakon toga je stavio šahovsku 
ploču u svoj grb. 


U nekim navodima se spominje da bijela boja označava Bijelu Hrvatsku, a crvena Crvenu 
Hrvatsku. Postoji također vjerovanje o značenju boje prvog polja u grbu, prema kojem bi 
prvo bijelo polje označavalo samostalnost Hrvatske, a prvo crveno polje njezin podređen 
položaj, no ni ovo vjerovanje novijeg datuma nema svoje potvrde u starijoj predaji. U 
heraldici kod šahiranih štitova nije bitno koliko polja štit ima niti kojom bojom počinje. 
Jedno od heraldičkih pravila određuje da boja ne smije ići uz boju, a metal (srebrno ili 

zlatno) uz metal. To znači da u raznim kombinacijama s drugim grbovima u prošlosti 
ovisilo o boji ili metalu drugog grba koje će biti prvo polje hrvatskoga. Isto tako, boju 
prvoga polja kroz povijest su mogli odlučivati i estetski čimbenici. Usto, hrvatski je grb 
kroz povijest prikazivan u brojnim kombinacijama polja: 4x4, 4x5, 4x6, itd, ponekad s 
prvim crvenim, ponekad s prvim srebrnim poljem. Također su i neke plemićke obitelji 
uključivale hrvatski grb u svoj obiteljski grb. Crveno i srebrno prvo polje bilo je podjednako 
zastupljeno, a dvije obitelji, Majlath i Matejković, imaju jednake grbove, samo s različitim 
prvim poljem uključenog hrvatskog grba. Tek će Zakonom donesenim u NDH prvi puta biti 
određeno koje boje mora biti prvo polje, kao i raspored polja od 5x5 (ukupno 25). 


Galerija 
. Detalj s pročelja iznad ulaza u Hrvatski sabor 


* Detalj s krova Crkve sv. Marka na Gornjem Gradu u Zagrebu 


Zajednički hrvatsko-ugarski grb na freski u blizini budimskog dvorca 
(1880.) 
Hrvatski grb prikazan zajedno s grbovima grofova Celjskih, 


Grb Hrvatske u Fojničkom grbovniku datiranom u 17. st. 


Grb Slavonije u Fojničkom grbovniku (ovdje s tri crvena hrta na 
srebrnom štitu) 


Grb Dubrovačke Republike prema H. Strohlu 

Grb nepostojeće Ilirije u Fojničkom grbovniku 

Dalmatinski grb u Habsburškoj Monarhiji prema H. Strohlu 
(1851.-1919.) 


Hrvatski grb u Habsburškoj Monarhiji prema H. Strohlu 
(1851.-1919.) 


Riječki grb u Austro-Ugarskoj prema H. Strčhlu (1851.-1919.) 


Slavonski grb u Habsburškoj Monarhiji 


Istarski grb u Habsburškoj Monarhiji prije 1813. 


Hrvatski grb u Austro-Ugarskoj prema H. Strčhlu (1851.-1919.) 


Dalmatinski grb u Austro-Ugarskoj prema H. Strčhlu (1851.-1919.) 


Grb već nepostojeće Kraljevine Ilirije (1816.-1849.), nastale na području Ilirskih 
provincija, prema H. Strohlu (1851.-1919.) 
Hrvatski grb u manjem zajedničkom grbu Austro-Ugarske iz 1916. 


Grb u Muzeju grada Zagreba 

Grb ugarskoga dijela Monarhije prije dodavanja grba Bosne i 
Hercegovine (1915.) 


Veliki grb Austro-Ugarske (1867.-1918.). Grb Dalmacije i grb 
Bosne i Hercegovine nalaze se na oba štita jer su oba dijela 
Monarhije polagala pravo na ove zemlje 


Mali grb Translajtanije (ugarskoga dijela Austro-Ugarske) 
(1867.-1918.) 

Hrvatski grb s krunom na domoljubnoj humanitarnoj znački iz 
1914. godine 


Hrvatski povijesni grbovi prikazani u Crkvi Majke Božje 
Sljemenske, Kraljice Hrvata 

Poveznice 


Hrvatska zastava 
Izvori i bilješke 

. 1 Zakon o grbu, zastavi i himni Republike Hrvatske te zastavi i lenti predsjednika 


Republike Hrvatske. Članak 7. https://www.zakon.hr/z/1247/Zakon-o-grbu,-zastavi-i- 


1 Božić, Mate i Ćosić, Stjepan, Nastanak hrvatskih grbova: Podrijetlo, povijest i 
simbolika, od 13. do 16. stoljeća, str. 33.-34. 

1. Dragan Damjanovic. Politika i arhitektura: heraldičko obilježavanje zgrada u 
hrvatskom historicizmu (Politics and Architecture: Heraldic Marking of Buildings in 


Dana Cvita Fiskovića VII, Zagreb, 2018.,_ 145-158. Likovne umjetnosti, arhitektura i 
povijesni identiteti. Zbornik Dana Cvita Fiskovića. Pristupljeno 22. srpnja 2019. 

1 Državni grb Narodne Republike Hrvatske objavljen je u Narodnim novinama po 
prvi puta u četvrtak, 17. travnja 1947., u broju 35. od godišta III. (CIX.) 

Zagreb : Centar za kulturnu djelatnost Saveza socijalističke omladine Zagreba, 
1978., str. 75. 

*)\ »Dali smo ideju da u grbu, a da pri tom ostanemo pri tradicionalnom hrvatskom 
grbu, treba da budu i more, industrijalizacija i poljoprivreda. Vanja Radauš je to tada 
slikarski i kiparski uobličio, prema našim idejama. Današnji hrvatski grb Vanjina je 
kreacija!« 

1. Enciklopedijska natuknica Grbovi, dio Naši državni grbovi. u: Bukša, Juraj (gl. ur.) 
Svijet oko nas : enciklopedija za djecu i omladinu, 1. svezak, III izdanje (XI), 
Školska knjiga, Zagreb, 1987., str. 242. 

Naredba bana Kraljevine Hrvatske, Slavonije i Dalmacije glede porabe grba 

Kraljevine Hrvatsku i Slavoniju, 1910. kom. I-XVI. str.21, Zagreb 1910. 


utvrđena mala kategorija zajedničkoga grba, određenoga za upotrebu kod 
zajedničkih uredaba Austro-Ugarske monarhije, List državnih zakona za kraljevine i 
zemlje zastupane u carevinskom vijeću, LXI. komad. str. 279-284. 1916. Beč 
Okružnica Kabineta bana Banovine Hrvatske, br. 64178-1940. od 10. rujna 1940. 
HPM/PMH 6387a, b 

* Zmajić, Bartol. Hrvatski grb u kronologiji povijesnih dokumenata, Obol, 1981. 
Brajković, Vlasta. Grbovi, grbovnice, rodoslovlja, Hrvatski povijesni muzej, Zagreb 
1995. 
Benažić, Aleksandar. Polumjesec sa zvijezdom kao zemaljski simbol na hrvatskom 
novcu // Numizmaticke vijesti, XXXIX, 1 (50), 1997., str. 76-87. 136. [2] 
Bonacci-Skenderović, Dunja; Jareb, Mario. Hrvatski nacionalni simboli između 
negativnih stereotipa i istine, Časopis za suvremenu povijest, vol. 36., god. 2004., 
br. 2, str. 731-760. 

grbova.pdf Arhivirana inačica izvorne stranice od 29. svibnja 2018. (Wayback 
Machine) 

McAdams, Michael C. Croatia: Myth and reality Arhivirana inačica izvorne stranice 
od 4. lipnja 2011. (Wayback Machine), Croatian Information Service, Arcadia [CA], 
USA, 3rd ed., 1997., str. 34-36., ISBN 0-9633625-3-4 (2nd ed., 1994., ISBN 
0963362526; 1st ed., 1992., ISBN 0963362518), potpuna inačica dostupna na 
piščevomu mrežnom mjestu 

Jareb, Mario. Hrvatski nacionalni simboli, 1. izd., Alfa, Hrvatski institut za povijest, 
Zagreb, 2010., 472 str., ISBN 978-953-297-230-6, (NSK) 

